John Woo

John Woo (, s. 1. toukokuuta 1946 Kanton, Kiina) on kiinalainen elokuvaohjaaja ja -tuottaja, joka tunnetaan vauhdikkaista ja väkivaltaisista toimintaelokuvistaan. ==Varhainen elämä== John Woo syntyi Guangzhoussa, Kiinassa. Hänen vanhempansa olivat hartaita luterilaisia. Perhe muutti Hongkongiin Woon ollessa viisivuotias, ja he joutuivat elämään kurjuudessa kaupungin slummeissa. Perhe oli hyvin köyhä, sillä isä kärsi jatkuvasti tuberkuloosista eikä kyennyt työskentelemään.John Woo, Allmovie. Viitattu 31.5.2015. Vuonna 1953 perhe menetti kotinsa tulipalon takia, mutta he kykenivät ostamaan uuden talon paikallisen kristillisen seurakunnan lahjoitusten ansiosta. Näihin aikoihin rikollisuus alkoi levitä Hongkongissa, ja monista slummien nuorista tuli väkivaltaisten katujengien jäseniä. Woo on kertonut joutuneensa lapsuudessa todistamaan, kuinka rikolliset kylmäverisesti tappoivat erään miehen hänen silmiensä edessä. Woo innostui jo lapsena elokuvateattereissa käymisestä. Erityisesti hän piti musikaalielokuvista. Hän on sanonut lapsena näkemänsä Ihmemaa Oz -elokuvan olevan yhä hänen suosikkielokuvansa. ==Ura== Vuonna 1969 23-vuotias Woo sai Cathay Studiosilta käsikirjoittajan työpaikan. Vuonna 1971 hän siirtyi Shaw Brothers Studiosin palvelukseen, jossa häntä opetti maineikas elokuvaohjaaja Chang Cheh. Woon ensiohjaus oli toimintaelokuva The Young Dragons vuodelta 1974. Elokuvan kanssa työskenteli muiden muassa nouseva elokuvatähti Jackie Chan. Vuonna 1977 ilmestyi Woon ohjaama komediaelokuva Money Crazy, joka osoittautui Kiinassa valtaisaksi menestykseksi. 1980-luvun puolivälissä Woon ura elokuvaohjaajana näytti olevan ohi, sillä hänen elokuvansa eivät enää menestyneet. Woo vetäytyi asumaan Taiwanin, kunnes Tsui Hark pyysi Woota ohjaamaan toimintaelokuvan A Better Tomorrow. Elokuva menestyi hyvin, joten Woo päätti jatkavansa ohjaajan uraansa. Hän alkoi tehdä väkivaltaisia toimintaelokuvia, jotka sittemmin inspiroivat esimerkiksi Quentin Tarantinoa ja Wachowskeja. Näistä elokuvista tunnetuin oli vuoden 1989 suosittu toimintaelokuva The Killer, joka toi Woolle kansainvälistä mainetta. 1990-luvun alussa Woo onnistui elokuvillaan herättämään länsimaalaisen elokuvateollisuuden huomion, ja vuonna 1993 hän ohjasi ensimmäisen Hollywood-elokuvansa Hard Targetin. Elokuva ei menestynyt kovin hyvin, sillä kyseessä oli yhdysvaltalaiseen makuun tehty toimintaelokuva. Woo on itse sanonut, että hyvissä toimintaelokuvissa on hänen mielestään oltava romantiikkaa, jota Hard Targetissa oli kuulemma liikaakin. Väkivaltaisuutensa vuoksi Woon varhaisia Hollywood-elokuvia jouduttiin sensuroimaan, että niitä olisi voitu esittää Yhdysvalloissa. Hän työskenteli useiden kuuluisien Hollywood-tähtien kanssa, mukaan lukien Nicolas Cage ja John Travolta elokuvassaan Face/Off – kahdet kasvot. 2000-luvun alussa Woo teki kolme suuren budjetin elokuvaa: Vaarallinen tehtävä II, Windtalkers ja Paycheck. Vaarallinen tehtävä II osoittautui valtaisaksi menestykseksi, mutta kaksi seuraavaa menestyivät huonosti. ==Yksityiselämä== John Woo on ollut naimisissa Annie Woo Ngau Chun-lungin kanssa vuodesta 1976 lähtien. Heillä on kolme lasta. ==Tavaramerkkejä== *Miltei jokainen Woon ohjaama elokuva sisältää vähintään yhden kohtauksen, jossa esiintyy kyyhkysiä. Woon mukaan kyyhkyset symbolisoivat sankarin sielun puhtautta. *Woon elokuvat sisältävät runsaasti hidastuksia. *Woon elokuvissa esiintyy usein toimintakohtauksia, joissa hahmot käyttävät moottoripyöriä. *Tilanne, jossa kaksi tai usempi hahmo tähtää toisiaan aseillaan. Tätä tavaramerkkiä on sittemmin matkinut Woon ihailija Quentin Tarantino. *Sairaalaan sijoittuva kohtaus. *Tuliaseet molemmissa käsissä. ==Valikoitu filmografia== Vuosi Suomenkielinen nimi Alkuperäinen nimi 1974 The Young Dragons The Young Dragons 1974 Belles of Taekwondo Belles of Taekwondo 1975 Hand of Death Hand of Death 1975 Princess Chang Ping Princess Chang Ping 1977 From Riches to Rags From Riches to Rags 1977 Money Crazy Money Crazy 1978 Follow the Star Follow the Star 1978 Last Hurrah for Chivalry Last Hurrah for Chivalry 1978 Hello, Late Homecomers Hello, Late Homecomers 1981 To Hell with the Devil To Hell with the Devil 1981 Laughing Times Laughing Times 1982 Plain Jane to the Rescue Plain Jane to the Rescue 1982 When You Need a Friend When You Need a Friend 1985 Run, Tiger, Run Run, Tiger, Run 1986 Heroes Shed No Tears Heroes Shed No Tears 1986 A Better Tomorrow A Better Tomorrow 1987 A Better Tomorrow II A Better Tomorrow II 1989 Tragic Heroes Tragic Heroes 1989 The Killer The Killer 1989 Bullet in the Head Bullet in the Head 1991 Once a Thief – kerran varas, aina varas Once a Thief 1992 Hard Boiled Hard Boiled 1993 Hard Target Hard Target 1996 Broken Arrow – operaatio erämaassa Broken Arrow 1997 Face/Off – kahdet kasvot Face/Off 1998 Blackjack Blackjack 2000 Vaarallinen tehtävä II Mission: Impossible II 2002 Windtalkers Windtalkers 2002 Paycheck Paycheck 2008 Red Cliff Red Cliff 2014 The Crossing The Crossing ==Lähteet== ==Aiheesta muualla== * Luokka:Kiinalaiset elokuvaohjaajat Luokka:Vuonna 1946 syntyneet Luokka:Elävät henkilöt